home

media type="custom" key="20272074" Fundaţia Noi Orizonturi este o organizaţie non-guvernamentală care derulează programe de educaţie non-formală adresate tinerilor. Fundaţia a fost înfiinţată în anul 2000 în Lupeni, judeţul Hunedoara. În prezent, Fundaţia Noi Orizonturi are o filială în Municipiul Bucureşti şi a deschis recent un birou operaţional în Cluj-Napoca. Misiunea fundaţiei este dezvoltarea valorilor morale şi a competenţelor sociale şi vocaţionale în rândul tinerilor, ca strategie de dezvoltare durabilă a societăţii. În acest sens, Fundaţia Noi Orizonturi derulează două programe principale: Programul VIAŢA (tabăra de educaţie prin experienţă – //adventure education camp//) şi Programul IMPACT (club de iniţiativă comunitară pentru tineret, ce se bazează pe metoda educaţiei prin serviciul în folosul comunităţii –//service learning//). Fundaţia Noi Orizonturi, în colaborare cu Nokia România şi International Youth Foundation, derulează proiectul „Conectează-te la comunitate”, în cadrul căruia îşi propune deschiderea a 145 de cluburi de iniţiativă comunitară pentru tineri IMPACT în perioada 2008 - 2011, Iaşi fiind una din locaţiile în care Fundaţia Noi Orizonturi a lucrat anterior. Ceea ce încearcă să ofere acest proiect este un model structurat de activitate extracurriculară, în care profesorii vor fi instruiţi şi ai căror beneficiari direcţi sunt tinerii. Activităţile clubului vor fi finanţate pe toată durata proiectului, iar profesorii şi tinerii vor beneficia şi de alte oportunităţi oferite de Fundaţia Noi Orizonturi, cum ar fi: participări internaţionale la traininguri, schimburi de tineret sau conferinţe oferite prin programul Tineret în Acţiune. Colaborarea cu Fundaţia Noi Orizonturi se vrea a fi una de durată, chiar şi după terminarea prezentului proiect. Modelul IMPACT constă în cluburi de iniţiativă comunitară pentru tineri. Cluburile reunesc 15-25 de elevi, iar activităţile sunt coordonate de către 4 facilitatori de club (profesori şi studenţi voluntari). Metodologia noastră se bazează pe educaţia non-formală şi educaţia prin serviciul în folosul comunităţii. Prin activităţile derulate, modelul IMPACT urmăreşte:
 * Dezvoltarea cetăţeniei active în rândul tinerilor, prin proiecte în folosul comunităţii;
 * Înzestrarea tinerilor cu abilităţi practice, competenţe ce le vor putea folosi ulterior în viaţă şi carieră (managementul de proiect, analiza SWOT, dezvoltarea unui buget);
 * Promovarea de valori şi norme civice şi morale.

Întâlnirile de club sunt săptămânale şi au următoarea structură
 * activitate distractivă de echipă (un joc), urmată de explicarea rezultatelor jocului;
 * poveste de dezvoltare a caracterului şi discutarea semnificaţiilor din poveste;
 * şedinţă de lucru sau un training legat de dezvoltarea şi implementarea unui proiect în folosul comunităţii.

media type="custom" key="19639900"


 * @http://www.noi-orizonturi.ro/
 * @http://www.noi-orizonturi.ro/about_us/awards.asp
 * @http://www.noi-orizonturi.ro/about_us/publications.asp
 * Grup Scolar Economic de Turism Iasi
 * Blog Club Impact 4 You

Toate drepturile acestui wiki aparţin Clubului **Impact 4 You** care îşi desfăşoară activitatea la Grup Şcolar Economic de Turism. Reproducerea integrală sau parţială a textului sau a ilustraţiilor existente în acest wiki este posibilă numai cu acordul prealabil scris al Grupului Şcolar Economic de Turism Iaşi. ||
 * Acest wiki este administrat de **Prof. Mihaela - Loredana Rusu** (lider IMPACT).